Diari Oficial de la Generalitat Valenciana


Sumari del DOGV 9200, del 22-10-2021 (2021/10750)

RESOLUCIÓ de 18 d'octubre de 2021, de les direccions territorials d'Economia Sostenible, Sectors Productius, Comerç i Treball d'Alacant, Castelló i València, per la qual s'amplia el termini per a la justificació de les ajudes per a la prestació d'assistències tècniques a cooperatives i societats laborals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9200

Data del DOGV
:   22-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10648


Data del document
:   18-10-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 18 d'octubre de 2021, de les direccions territorials d'Economia Sostenible, Sectors Productius, Comerç i Treball d'Alacant, Castelló i València, per la qual s'amplia el termini per a la justificació de les ajudes per a la prestació d'assistències tècniques a cooperatives i societats laborals. [2021/10994]  
Vista l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de determinades ajudes per al foment de les empreses cooperatives i de les societats laborals, i de les empreses d'inserció, en la Comunitat Valenciana (DOGV 8692, de 5 de desembre), l'article del qual 10.5 estableix la forma i termini de justificació de les ajudes per a la prestació d'assistències tècniques i preveu que l'òrgan competent per a la seua concessió podrà ampliar el termini o concedir-lo per a correccions, en els termes establits en la Llei General de Subvencions i les seues normes de desenvolupament i en la legislació en matèria de procediment administratiu, sempre que el retard obeïsca a causes degudament justificades en l'expedient i no imputables al beneficiari de la subvenció.  
Vista la Resolució de 7 de desembre de 2020, del conseller d'Economia Sostenible, Sectors Productius, Comerç i Treball, per la qual s'efectua convocatòria anticipada, per a l'exercici 2021, de les ajudes, a les cooperatives, societats laborals i empreses d'inserció regulades en els articles 15, 16, 17 i 18 de l'Ordre 11/2019, i que en la seua resolc huité, apartat 2, estableix que la justificació de les ajudes per a la prestació d'assistències tècniques podrà presentar-se fins al dia 2 de novembre de 2021, inclusivament.  
Vist que a data 15 d'octubre de 2021, per causes justificades i no imputables als beneficiaris de les subvencions, no s'han pogut notificar les resolucions de concessió de les ajudes que han de ser justificades a totes les empreses sol·licitants que han concorregut a la citada convocatòria.  
Considerant el que es disposa en l'article 10.5 de l'Ordre 11/2019, de 2 de desembre, atesa la competència per a ampliar els terminis relacionats amb la presentació o correcció de justificacions i en exercici de la delegació establida en l'article 7.1 c) de la citada Ordre, resolc:  
  
  
Ampliar el termini de justificació de les ajudes per a la prestació d'assistències tècniques a cooperatives i societats laborals convocades per a l'exercici 2021, que passa a finalitzar el dia 30 de novembre de 2021.  
  
València, 18 de octubre 2021.- Per delegació (Ordre 11/2019, de 2 de desembre, DOGV núm. 8692 de 5 de desembre de 2019): la directora territorial d'Economia Sostenible, Sectors Productius, Comerç i Treball d'Alacant: Emilia González Carrión; el director territorial d'Economia Sostenible, Sectors Productius, Comerç i Treball de Castelló: José Vicente Andrés Peñarroja; el director territorial d'Economia Sostenible, Sectors Productius, Comerç i Treball de València: Santiago García Gallego.